L’exposició ‘¡Viva el Arroz! Gutiérrez visita València’ recull l’obra de K-Hito al Col·legi Major Rector Peset

## L’exposició ‘¡Viva el Arroz! Gutiérrez visita València’ recull l’obra de K-Hito al Col·legi Major Rector Peset

Detall de la revista triat com a imatge de l'exposició.

La revista ‘Gutiérrez’, editada entre 1927 i 1934, va ser una de les revistes d’humor espanyoles més importants del segle XX. Dirigida per K-Hito (Ricardo García López, Villanueva del Arzobispo, Jaén, 1890 - Madrid, 1984) va comptar amb la col·laboració d’alguns dels millors artistes i escriptors del moment, membres de l’altra generació del 27, la de l’humor, on trobem entre d’altres a Jardiel, José López Rubio, Mihura, Neville o Tono i dibuixants com Francisco López Rubio o Carlos Gómez entre d’altres. ‘Gutiérrez’ va destacar pel seu humor blanc, absurd, basat en la despersonalització i apropiació irònica pròpia de l’avantguarda, va ser estendard de «l’humor nou» preconitzat per Ramón Gómez de la Serna.

L’exposició ‘¡Viva el Arroz! Gutiérrez visita València’ que es va inaugurar dimarts 3 de juny al Col·legi Major Rector Peset de la Universitat de València, ens apropa a l’univers de la revista ‘Gutiérrez’ i al seu director **K-Hito**. Prenent com a punt de partida els viatges que aquest va organitzar des de Madrid fins a València per a visitar les Falles i on aquestes excursions jovials van convertir al protagonista de la revista, **Juan Gutiérrez**, en un ninot de falla, que va viatjar any rere any a València mentre la revista va romandre activa. Aquests viatges ens ofereixen informació del ràpid desenvolupament de la festa i de les associacions i entitats culturals a la València de l’època entre d’altres.  

**Ricardo García López**, va dibuixar la seua primera vinyeta còmica en 1911 en el ‘Diario de Valencia’,posteriorment es va traslladar a Barcelona i finalment a Madrid on va col·laborar en diferents diaris i revistes. El 1932, quan la revista Gutiérrez feia ja 5 anys que s’editava va fundar juntament amb **Joaquín Xaudaró** i **Antonio Got** la Societat Espanyola de Dibuixos Animats Sonors (SEDA) primer intent industrial per a la realització de pel·lícules animades a Espanya. Durant la guerra va tornar a València i va treballar com a professor de cal·ligrafia en una acadèmia. 

L’exposició ha estat possible gràcies a la tasca de conservació i salvaguarda que **Emilia García Robledo**, neboda política de K-Hito, va fer dels dibuixos, fotografies, llibres, escrits i tota mena de documents que avui ens permeten apropar la figura de l’autor que va ser un dels grans periodistes i humoristes gràfics de principis del segle XX.

L'exposició està comissariada per **Salvador Albiñana**, **Vicente Ferrer** i **René Parra.** L'acte inaugural va comptar amb la presència d'**Ester Alba**, vicerectora de Cultura i Societat de la Universitat de València; els comissaris de l’exposició **Salvador Albiñana** i **Vicente Ferrer**, i el director del Col·legi Major Rector Peset de la Universitat de València, **Carles Xavier López Benedí**.

Més informació:

Arxivat en:

, Exposicions

## Altres Notícies

La Universitat presenta a La Nau la major retrospectiva sobre l'artista i cantant Miguel de Molina

La Universitat de València presenta una exposició sobre la bellesa i utilitat que amaguen les “males herbes”

L’exposició ‘¡Viva el Arroz! Gutiérrez visita València’ recull l’obra de K-Hito al Col·legi Major Rector Peset

Cercar

## Cerca avançada

Tipus
Cultura - Altres activitatsCultura - CinemaCultura - Congressos i jornadesCultura - Conferències i debatsCultura - ExposicionsCultura - LletresCultura - MúsicaCultura - PatrimoniCultura - Premis i convocatòriesCultura - Arts escèniquesEsportsEstudisInstitucionalRecercaCultura - Universitat-Societat

---

Formats
EntrevistaOpinióReportatge

Per data (format: dd/mm/aaaa)
Del
Al

S'ha d'omplir els dos camps

Cercar
Cercar